Title: Pre užívateľov osobnej asistencie
Author: duha
Last saved by: Ivana Rosíková
Company: unss

OČKO  9/2023 september
mesačník pre nevidiacich a slabozrakých Nitrianskeho kraja. S podporou Mesta Nitra vydala SINA Nitra n.o. a KR  ÚNSS Nitra, Nedbalova 540/17, 949 11 Nitra
🕿0911/328 921, 0911/328922, hovoriaciweb@gmail.com
Obsah
Biela pastelka 2023 s novinkami
Výstava fotografií Nevidím, ale fotím
Haptická výstava Dotkni sa výtvarného umenia
Qardo a ruské kolky v septembri na Nedbalovej
Krúžky v septembri
Pozvánka do Hurbanova
Prežili sme pekné a pestré leto

Biela pastelka 2023 s novinkami
“Len si to predstav... “ je tohtoročné heslo našej Zbierky a propagačné materiály ďalej vysvetľujú: “...nevidiaci si síce nemôže danú vec pozrieť zrakom, ale dokáže si ju predstaviť vďaka opisu, dotyku a získaným vedomostiam. Hlavným zbierkovým dňom bude piatok 22. september 2023. Prvý raz sa bude dať prispieť priamo v uliciach aj bezhotovostne. ČSOB sa rozhodla ÚNSS zapožičať 20 terminálov na bezhotovostnú platbu.  „Nevadí, že nemáte hotovosť, môžete darovať on-line.“ Navyše, prostriedky možno venovať nielen kartou, ale aj hodinkami. 
Okrem príspevkov v uliciach ostávajú aj ďalšie formy prispievania, napr. poslaním darcovskej SMS v hodnote 2 € na č.820 v sieťach všetkých mobilných operátorov alebo vložením príspevku na účet Bielej pastelky: SK23 1111 0000 0014 3025 8006.
Kampaň už aktuálne beží na sociálnych sieťach. Novinkou sú „Rozprávky pre malé pastelky“ na platforme Youtube.
Pomaly sa objavujeme na digitálnych plochách, napr. na takmer 300 plochách v čakárňach odborných lekárov po celej SR, na QEX plochách v NC po celom Slovensku a postupne budú pribúdať ďalšie (fitcentrá, reštaurácie, NC, kiná, TV - RTVS, TA3, TV Doktor, rádiá SK, Viva a FUN rádio, celoslovenské weby - hnonline, Aktuality, Nový čas, Pravda atď...). Biela pastelka bude pokračovať aj po skončení hlavného zbierkového dňa, a to akciou IDEme vlakom. Od 25. - 27. 9. budeme prezentovať poslanie ÚNSS i verejnej zbierky v spoločenskom vozni rýchliku smerujúceho z Košíc do Bratislavy a späť. :-)
Kto nás podporuje
Ambasádormi Bielej pastelky sú Adela Vinzeová, Robo Roth a Fero Joke. Od 1.- 30.9.2023 bude zákazníkom siete lekární Dr. Max ponúknutá možnosť pridať k svojmu nákupu virtuálnu pastelku. 
Ako budeme “pastelkovať” v Nitre?
Naša ZO zabezpečuje zbierku v školách v okrese Nitra a v meste Topoľčany, Krajské stredisko v školách v meste Nitra. Kto by nám chcel akokoľvek pomôcť, budeme radi. Roky pribúdajú, sily ubúdajú. Biela pastelka má veľký prínos aj pre činnosť našej základnej organizácie. Účinné a možno nie tak zložité je umiestnenie pokladničky v nejakom obchodíku, kaderníctve alebo vo firme. Dôležité je však, aby ste nám o tom vopred povedali, pretože ide o tzv. stacionárnu pokladničku s možnosťou umiestnenia do decembra, ktorá má iné číslovanie. Pomocou pre nás je aj doručenie či vyzdvihnutie pasteliek v niektorej zo škôl.

Na www.bielapastelka.sk a sociálnych sieťach „Biela pastelka“ nájdete aj ďalšie informácie.
Výstava fotografií Nevidím, ale fotím
Pozývame vás na výstavu fotografií, ktoré vznikli počas projektu Nevidím, ale fotím, ktorého sa v tomto roku zúčastnili aj naši členovia. Výstava bude inštalovaná v OC NCentro v Nitre od 2.9.-30.9.2023. 
Haptická výstava Dotkni sa výtvarného umenia
Pozývame vás na výstavu Dotkni sa výtvarného umenia do Nitrianskej galérie na Župnom námestí v Nitre, ktorá trvá do 31.10.2023. Výstava prináša výber zo zbierok Nitrianskej galérie, je doplnená o hmatové makety niektorých diel, nevidiaci návštevníci majú k dispozícii pri každom diele popis v Braillovom písme a QR kód, slabozrakí si môžu o dielach prečítať informácie vo zväčšenom písme.
Qardo a ruské kolky v septembri na Nedbalovej
Qardo - Sobota 9. septembra o 10.00 h.
Ruské kolky - pondelok 11. septembra o 13:30 h.
Krúžky v septembri
Radka každý štvrtok od 9:30 h., Kondičné cvičenie stredy  o 15:30h., Radosť pondelky od 9:30 h. 
Dostali sme opäť pozvánku na festival Tyfloart do Vsetína, na ktorom sa zúčastní skupina Radosť 21.- 24.9.2023. 
Pozvánka do Hurbanova
ZO Komárno nás pozýva na štvrtok 14. septembra na návštevu hvezdárne a domu Hany Hegerovej v Hurbanove:
9:00 - Dom Hany Hegerovej, prehliadka priestorov, tu máme sľúbenú aj možnosť dotknúť sa exponátov. 
11:00 - Návšteva Slovenskej ústrednej hvezdárne 
13:30 - obed v neďalekej reštaurácii
ÚNSS platí vstupy a obed, dopravu si platí každý sám.
Svoju účasť máme nahlásiť u predsedníčky ZO Komárno Eky Balaškovej č. 0908 326 313 do 9. septembra. 
Spoločnú cestu vlakom (odchod z Nitry 7,12) budeme organizovať len v prípade záujmu viacerých členov, preto sa informujte na tel. 0911328921 - Josef Zbranek.
Prežili sme pekné a pestré leto
Memoriál Zlatky Bielickej - 54 účastníkov si zasúťažilo v 5 disciplínach. Všetko priebiehalo v pokojnej priateľskej atmosfére. Každý stihol to, čo chcel, žičilo nám aj počasie.
Zájazd do Ostrihomu – vzhľadom na rekonštrukciu katedrály sme zmenili cieľ zájazdu a išli sme do Bojníc. Opäť prežitý krásny deň, každý si vybral to, čo ho lákalo -  od kúpania, cez vyhliadkovú vežu až po návštevu pamiatok. 
Tour de Braille Nitra 2023 - nad ktorou prevzal záštitu primátor mesta Nitra Marek Hattas si vyžiadala pol roka príprav. Na akciu pricestovalo 19 nevidiacich brailistov od Bratislavy po Košice. Privítali sme aj významných hostí na čele s predsedom ÚNSS Jánom Podolinským a riaditeľom levočskej SKN Františkom Hasajom.  Na rôznych miestach v centre Nitry absolvovali súťažiaci 6 disciplín. Akciu sa nám podarilo efektívne spojiť s Bieločiernym koncertom pod Nitrianskym nebom organizovaným OZ Pianistan Petra Zbraneka. Večerný program potešil nielen účastníkov TDB a prilákal verejnosť, ale pricestovali naň ďalší fanúšikovia z našej zrakáčskej komunity.
Leto sme zavŕšili návštevou Valašskej olympiády, ktorej sa zúčastnilo 9 našich členov. Najúspešnejším účastníkom sa stal náš Janko Kinner, ktorý zvíťazil hneď v štyroch disciplínach, za čo bol ovenčený nielen medailou, ale aj deväť kilovou klobásou. My ostatní sme si užili aspoň skvelé frgály a pohostinnosť domácich.   

Očko 9-10/2023 – spracoval Josef Zbranek